钦定古今图书集成/明伦汇编/氏族典/第394卷 > 李全
## 钦定古今图书集成/明伦汇编/氏族典/第394卷 > 李全

按《宋史李全传》：“全，潍州北海农家子，能运铁枪，时号
李铁枪。”初，元兵破中都，金主窜汴，杨安儿起，掠莒、密，
金完颜霆斩安儿。安儿妹四娘子，狡悍善骑射，称曰
“姑姑，众尚万馀，掠食至磨旗山，全以其众附通焉，遂
嫁之。时高忠皎集忠义民兵，李全附忠皎，合兵攻克
海州。嘉定十二年，援盱眙，遇金人于嘉山，战捷，杀金”
数将，全进达州刺史，妻杨氏，封令人。十四年，金人陷
蕲州，扈再兴、赵范及其弟葵邀击于天长，全随行，袭
金人后，进承宣使。十六年，许国，自武阶换朝议大夫、
淮东安抚制置使。之镇，杨氏郊迓，国辞不见，惭以归。
国既视事，全自山东致书于国，国曲加劳接，及庭，见
国，端坐纳全，拜不为止。全怒，往青州，杨氏及军校留
者恐其图己，内自为备。宝庆元年，全图国遣刘庆福
还楚城，使为乱。国走，悉害其家，国缢于途。史弥远惧
激他变，以徐晞稷尝倅楚州，得全欢心，乃授淮东制
置使，令屈意抚全。二年春，赵范奉祠，林珙知扬州，权
提点刑狱。全北剽山东，元兵攻青州，全大小百战，终
不利，乃降元。元兵入青州，授全山东行省，求南归。绍
定元年，全厚募人为兵，不限南北，宋军多亡应之。三
年，全将水陆数万，径𢭏盐城据之，退守泰州，悉出众
宜陵，至湾头立砦，据连河之冲，使胡义将先锋驻平
山堂。赵范、赵葵挥步骑大战，贼败走，全陷淖不能拔，
群卒碎其尸。杨氏曰：“二十年《梨花枪》，天下无敌手。今
事势”已去，撑拄不行，绝淮而去，淮安遂平。杨氏窜归
山东，又数年而后毙。全子璮